**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 12. apríla 2021**

**P r í t o m n í *:.***Ing. Štefan Uhliarik, predseda komisie

Ing. Peter Kolada, člen komisie

Ing. Juraj Kurtulík, člen komisie

Marián Vlčák, člen komisie

Ing. Martin Paholek, člen komisie

Mgr. Jakub Vrábeľ, člen komisie

Bc. Matej Janotík, člen komisie

Mgr. Slavomír Špitál, člen komisie

Mgr. Emília Nováková, člen komisie

Prizvaná: JUDr. Elena Krausová

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie
4. Informácia o výsledku kontroly použitia fin. prostriedkov CVČ Maják, TS mesta Námestovo
5. Rozpočtové opatrenia
6. Prevody, nájmy, výpožičky
7. Rôzne
8. Záver

***Bod č.1***

Na úvod predseda komisie privítal členov a ostatných prítomných na zasadnutí komisie, skonštatoval, že komisia je uznášania schopná, predložil zmenený návrh poradia bodov programu, a doplnenie bodu č.4 a 6.

***Bod č.2***

Za predložený návrh v pozmenenom znení dal hlasovať.

Za: 9

***Bod č.3***

Predseda komisie informoval členov komisie o prijatých resp. neprijatých uzneseniach zo zasadnutia MsZ dňa 17.2.2021a zároveň zhodnotil stav plnenia uznesení prijaté komisiou.

***Bod č.4***

V tomto bode p. Krausová vyslovila pochybnosť o potrebe financovania CVČ Maják v takom finančnom vyjadrení ako doteraz, vzhľadom k tomu, že počet detí mimo trvalého bydliska je vyšší ako počet detí s trvalým pobytom v Námestove, ďalej poukázala na neschopnosť mesta dohodnúť vyššie príspevky od obcí.

***Uznesenie č. 10/2021***

Komisia pre rozpočet, financie, správu a hospodárenie s majetkom mesta na základe správy HK odporúča racionalizovať činnosť CVČ Maják zlúčením so ZŠ Brehy.

ZA: 9 ***Uznesenie prijaté***

K výsledku kontroly TS mesta Námestovo uviedla porušenie rozpočtových pravidiel hlavne pri oprave schodov na sídlisku Štefánikova, vybudovaní schodov v cintoríne, vybudovanie plota pri vstupnej bráne MŠK Námestovo, nákupe dopravnej techniky. Poukázala, že je potrebné zo strany technických služieb účelnejšie nakladanie s finančnými prostriedkami, vzhľadom k tomu, že už bola vytknutá nespokojnosť s riadením tejto organizácie MsZ.

***Uznesenie č. 11/2021***

Komisia pre rozpočet, financie, správu a hospodárenie s majetkom mesta na základe správy HK odporúča prijať opatrenia na odstránenie zistených nedostatkov, ktoré sú uvedené v predmetnej správe a odporúča zníženie rozpočtu na rok 2022 Technickým službám o výdavky na stavebné práce, ktoré zadáva subdodávateľský.

ZA: 9 ***Uznesenie prijaté***

***Bod č.5***

V tomto bode p. Rusinová informovala o zmene rozpočtu na rok 2021 v súvislosti so zmenou rozpočtu RO č.2/2021 mesta pre ZUŠ, DKN a zaradenia búracích prác objektov pod MsÚ, a opravy oporného múru pri BD č.161. Pri búracích prácach objektov predložila nový návrh oproti predloženému na základe výsledku verejného obstarávania.

Pri úprave kapitálových výdavkov rozpočtu informovala o zmene rozpočtu oproti predloženému návrhu na základe výsledku verejného obstarávania na rekonštrukciu verejného WC. V návrhu je vyradenie z rozpočtu na rok 2021 investícia na rekonštrukciu MŠ X Veterná a zaradená je investícia rekonštrukcie jedálne pri ZŠ Komenského za účelom rozšírenia jej kapacít vzhľadom na počet stravníkov v tomto zariadení a z toho vyplývajúcej dôležitosti nevyhovujúcich podmienok stravníkov. Zaradená do rozpočtu je aj zakúpenie sušičky pre CSS.

p. Vlčák dal návrh, aby sa hlasovalo bez rekonštrukcie jedálne, nakoľko nemal výstup z komisie výstavby, ostatní členovia nezaujali žiadne stanovisko.

***Uznesenie č. 12/2021***

Komisia pre rozpočet, financie, správu a hospodárenie s majetkom mesta odporúča MsZ prijať rozpočtové opatrenie č.2/2021 s výnimkou zaradenia rekonštrukcie jedálne ZŠ Komenského s pozmeneným návrhom.

ZA: 9 ***Uznesenie prijaté***

Rozpočtové opatrenie DKN sa týkalo úpravy rozpočtu účelových finančných prostriedkov zo štátneho rozpočtu

***Uznesenie č. 13/2021***

Komisia pre rozpočet, financie, správu a hospodárenie s majetkom mesta odporúča MsZ prijať rozpočtové opatrenie č.3/2021 Domu kultúry v Námestove podľa predloženého návrhu.

ZA: 9 ***Uznesenie prijaté***

Rozpočtové opatrenie CSS Námestovo sa týkalo úpravy rozpočtu účelových finančných prostriedkov a finančných operácii príjmových.

***Uznesenie č. 14/2021***

Komisia pre rozpočet, financie, správu a hospodárenie s majetkom mesta odporúča MsZ prijať rozpočtové opatrenie č.2/2021 CSS Námestovo podľa predloženého návrhu.

ZA: 9 ***Uznesenie prijaté***

***Bod č.6***

V tomto bode bola podaná informácia o plánovaných prevodov, ktoré budú predmetom zasadnutia MsZ dňa 21.4.2021 a to kúpa pozemkov kupujúcim Stavebný podnik s.r.o. , ktorého predmetom je Bytový dom Brehy, Veterná. Komisia dňa 18.2.2021 odporučila MsZ schváliť kúpnu cenu 75 Eur /m2 za pozemok zastavaného stavbou.

K priľahlej ploche, ktorá svojim využitím a umiestnením tvorí neoddeliteľný celok so stavbou sa komisia konštatovala, že sa bude zaoberať samostatne. Na dnešnom stretnutí sa zaoberala týmito priľahlými plochami, kde nesúhlasí s návrhom mesta, aby priľahlé pozemky boli odpredané za rozdielne sumy a to výmeru 1020m2 za 75Eur, výmeru 570 m2 za 40 Eur, výmeru 275m2 za 10 Eur.

***Uznesenie č. 15/2021***

Komisia pre rozpočet, financie, správu a hospodárenie s majetkom mesta odporúča MsZ odpredaj priľahlých plôch uvedených v materiáloch MsZ jednotne v sume 40 Eur za m2.

ZA: 9 ***Uznesenie prijaté***

K zámene podielu pozemku o výmere 27m2 CKN parcely 164/21 z dôvodu majetkovoprávneho vysporiadania pri ktorom mesto nadobudne do vlastníctva časť pozemku, na ktorom sa nachádza miestna komunikácia a zamieňajúce /p. Huľová, p. Berešová/pozemok na ktorom sa nachádza časť ich oplotenia.

***Uznesenie č. 16/2021***

Komisia pre rozpočet, financie, správu a hospodárenie s majetkom mesta odporúča MsZ schváliť zámenu podielu pozemku podľa predložených materiálov MsZ.

ZA: 9 ***Uznesenie prijaté***

***Bod 7***

V tomto bode predseda komisie informoval členov o stave rozpracovanosti dokumentu Generel dopravy, o zámere výstavby Oravského etnografického múzea a výstavby polyfunkčného domu investorom p. Matejčík.

***Bod 8***

Na záver predseda komisie poďakoval členom komisie za účasť.

Zapísala: Mgr. Katarína Rusinová

Ing. Štefan Uhliarik

predseda komisie